google/wiki40b huggingface dataset:
Základná umelecká škola (Brezová pod Bradlom)

Vytvarný odbor

Výtvarný odbor od samého začiatku pracuje na plné obrátky a viacero žiakov, ktorí odbor navštevovali, sa stalo profesionálnymi výtvarníkmi, architektmi, učiteľmi v materských školách, výtvarnej výchovy či I. stupňa, dizajnérmi, grafikmi, propagačnými výtvarníkmi, fotografmi alebo módnymi návrhármi. Mnohí žiaci uplatňujú získané vedomosti a zručnosti aj v iných povolaniach a tešia sa s nimi ako s koníčkami rôznych zameraní. Výsledky ich práce možno zhliadnuť cez pracovný čas každý deň vo výstavnej sále školy. Záujem vzbudzujú, najmä u dospelých výrobky z keramickej triedy Miloša Kováča DiS. Predškolákov a žiakov učí Jana Koníková DiS a Mgr. Katarína Sedláková v ISCED 1B a 2B, triedu dospelých Mgr. Jana Kazičková.

Hudobný odbor

Hoci sa v hudobnom odbore vystriedalo počas existencie školy najviac vyučujúcich, zameranie odboru podporovalo vždy folklórne zázemie kopaničiarskeho regiónu. Počet žiakov sa udržuje na približne rovnakej úrovni, čo je dané záujmom o štúdium nástrojového obsadenia, kvalifikáciou pedagógov aj normatívnymi možnosťami podľa osnov a plánov odboru. Mimo amatérskych hudobníkov vyšlo z radu žiakov aj niekoľko profesionálov a učiteľov v základných školách alebo základných umeleckých školách. Úspechmi sa najviac môžu chváliť členovia hudobnej zložky detského folklórneho súboru Iskerka, učitelia strunových nástrojov Mgr. Ján Michalec a Anna Hašanová DiS. art. Dychové nástroje vyučuje Ján Hasa DiS. art a Viera Petruchová a klavírnu triedu vyučuje Dušana Adamcová DiS. art. Kolektív dopľňajú učiteľky spevu PaedDr. Božena Vojtková a Ľubica Mihalovičová. Heligónku vyučuje Mgr. Pavol Michalička.

Tanečný odbor

Tanečný odbor prešiel najväčšími zmenami čo sa týka zamerania – spoločenský tanec, moderný tanec, step, tance iných národov, folklór. 
Hoci všetci vyučujúci v tomto odbore dosahovali úspechy so žiakmi aj v súťažiach, v konkurencii najlepšie obstál folklór a jeho prezentácia cez detský folklórny súbor Iskerka, ktorý reprezentuje  školu nielen v regióne, ale aj v zahraničí. Momentálni vyučujúci sú Mgr. Dana Zruttová a Mgr. Diana Ďuricová. Dospelé ženy navštevujú triedu TIN so zameraním na orientálne tance. Vyučujúcou je Ing. Dušana košnárová.

Literárno-dramatický odbor

Hoci bola v minulosti v Brezovej pod Bradlom dosť silná divadelná tradícia, v súčasnosti nemá pokračovateľov ani vzor pre terajšiu mládež. Dramatický odbor cez viaceré pokusy vyučujúcich neuspel v inej forme ako divadelnej, hlavne v jej začiatkoch. Vo forme, akej ho prezentujú osnovy v súčasnosti, záujem o jeho štúdium nie je aj preto, že škola nemá vhodného vyučujúceho, ktorý by deti pre prácu v odbore namotivoval a presvedčil rodičov o možnosti využitia štúdia v každodennom živote.
Nevada (štát USA)

Poloha

Nevada susedí so štátmi Oregon, Idaho, Kalifornia, Arizona a Utah. V Nevade sa striedajú hornaté oblasti, pastviny aj vyprahnuté púšte, ktoré patria medzi najsuchšie oblasti USA.

Ekonomika

V roku 2010 bol HDP Nevady približne 126 miliárd dolárov. Hlavné poľnohospodárske odvetvia sú chov dobytka, výroba mliečnych výrobkov a pestovanie zemiakov. Hlavné priemyselné odvetvia sú ťažba nerastov, výroba strojov, spracovanie potravín a výroba elektrických zariadení. V Nevade je rozvinutý turistický ruch, hlavne za hazardnými hrami.

Doprava

Nevadu križujú dve diaľnice. Prvá severne z Kalifornie cez Reno do Utahu. Druhá z Los Angeles cez Las Vegas do Arizony. V Las Vegas a Rene sú medzinárodné letiská.
Cesson

Poloha

Obec má rozlohu 6,98 km². Najvyšší bod je položený 86 m n. m. a najnižší bod 62 m n. m.

Obyvateľstvo

Počet obyvateľov obce je 8 296 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
El Tatio

El Tatio (alebo Los Géiseres del Tatio) je názov vulkanicky a hydrotermálne aktívnej zóny v centrálnej časti Čile, v nadmorskej výške približne 4 200 m. Oblasť El Tatio je známa výskytom gejzírov (s počtom > 80 aktívnych gejzírov je navyšší výskyt gejzírov na južnej pologuli a zároveň tretí najvyšší výskyt na svete - po Yellowstone a doline gejzírov na Kamčatke). Taktiež je to aj jedno z najvyššie položených miest na Zemi s aktívnym výskytom gejzírov. Oblasť El Tatio je obľúbená turistická destinácia.
Cesta II. triedy 529 (Slovensko)

História

V rokoch 1946 - 1950 cesta nekončila v Brezne, ale pokračovala ďalej v krátkej peáži s cestou I. triedy I/66 a ďalej do Mýta pod Ďumbierom (dnes cesta III. triedy III/2378) a odtiaľ cez horský prechod Čertovica na križovatku s cestou I/18 pri (dnes už neexistujúcej) osade Hlboké. V roku 1950 bol úsek Brezno-Halny - Hlboké preklasifikovaný na cestu I. triedy a označený I/72.

Priebeh

II/529 sa začína v Hriňovej na križovatke s cestou II/526. Následne pokračuje do okresu Brezno.
V breznianskom okrese sa II/529 križuje s III/2393, III/2724 a III/2394, v obci Čierny Balog sa križuje s III/2375, III/2395. V Brezne sa križuje s III/2397 a III/2395 a napokon ústi v križovatke s cestou I/72, ktorá je tu v peáži s I/66.

Horský prechod Javorina

Horský prechod Javorina sa nachádza v okrese Brezno. Spája obce Lom nad Rimavicou a Čierny Balog, je tvorený cestou II/529 a nie je spoplatnený. Celková dĺžka tohto horského priechodu je 13 km.
Sui heredes

Sui heredes (z lat. jeho dedičia) je termín používaný rímskym právom na označenie zákonných dedičov poručiteľa. Označuje osoby podriadené otcovskej alebo manželskej moci zomretého v okamihu jeho smrti, takže jeho smrťou sa stali svojprávnymi. Boli to teda synovia a dcéry, prípadne vnuci po zomretých synoch, ďalej manželka in manu; medzi dedičov však nepatrili emancipovaní potomkovia.
Ak medzi sui heredes boli potomkovia bližší aj vzdialenejší, delilo sa dedičstvo medzi nich podľa kmeňov (in stirpes), to znamená, že vzdialenejší dostali spolu len podiel svojho predka, ktorý by sa stal smrťou svojho poručiteľa sui iuris, keby bol v okamihu smrti poručiteľa ešte žil.
Quai de la Loire

Poloha

Nábrežie vedie pozdĺž celého ľavého, južného brehu kanálu Villette. Začína pri námestí Place de la Bataille-de-Stalingrad na križovatke s Avenue Jean-Jaurès a končí pri križovatke s ulicou Rue de Crimée, kde naň nadväzuje Quai de la Marne vedúce pozdĺž kanálu Ourcq.

Významné objekty

Na začiatku tohto i nábrežia oproti Quai de la Seine sa nachádzajú budovy spoločnosti MK2, ktorá podniká v oblasti kinematografie.
Tessenderlo

Obyvateľstvo

Obec má približne 17 685 obyvateľov (2010).
Opéra de Lyon

Opéra de Lyon (doslova „Lyonská opera“) alebo Opéra Nouvel je budova vo francúzskom Lyone. Vznikla v roku 1993 renováciou pôvodnej opery postavenej v roku 1831 podľa architektov Antoine-Marie Chenavarda a Jean-Marie Polleta.  Novým návrhom bol poverený v roku 1985 francúzsky architekt Jean Nouvel. 
Projekt prestavby lyonskej opery znamenal vytvorenie celkom novej stavby a zachovanie iba fasád zo starej budovy z 19. storočia. Cieľom bolo dať ďalšiemu francúzskemu mestu veľký operný komplex, zatraktívniť centrum mesta. Strechu bolo treba zladiť s neoklasicistickou fasádou, preto bola použitá obrovská polvalcová konštrukcia vytvorená zo sklenenej mozaiky s prevládajúcou atramentovou farbou. Architekt tým dosiahol že nijako nekontrastuje s panorámou mesta, naopak jej dodáva osobitosť založenú na jednoduchosti. Vestibul z 19. storočia stále slúži ako vstupná hala. Odtiaľto je prístup k dolným miestnostiam ukrývajúcim priestory pre takmer 200 ľudí, a hore schodmi do hlavného salóniku. Taktiež slúži ako spojovací prvok medzi interiérom a exteriérom a je novým spôsobom vytvárania priestoru: dvere, ktoré vedú k rýchlym pohyblivým schodiskám (eskalátorom). Hostí zavezú do izieb, k výťahom, do reštaurácie, či na hornú terasu. V budove sú taktiež skúšobné priestory, napríklad baletná miestnosť na hornom podlaží.
Dilongova ulica

Dilongova je ulica v Prešove v časti Táborisko neďaleko Fakultnej nemocnice s poliklinikou. Pomenovaná je podľa slovenského básnika, prozaika, dramatika a publicistu Rudolfa Dilonga. Na tejto ulici sa nachádza Hvezdáreň a planetárium v Prešove.
Habère-Lullin

Poloha

Obec má rozlohu 8,86 km². Najvyšší bod je položený 1 597 m n. m. a najnižší bod 790 m n. m.

Obyvateľstvo

Počet obyvateľov obce je 808 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Brent Reiber

Kariéra

V 17-tich rokoch začal rozhodovať v Saskatchewan Junior Hockey League (SJHL) a Canada West Universities Athletic Association (CWUAA). O dva roky sa dostal ako rozhodca do Western Hockey League (WHL), kde pracoval deväť rokov, z toho šesť na plný úväzok. V roku 1996 rozhodoval v zápase o Memorial Cup. Na medzinárodné fórum sa dostal v roku 1996 – na MS B-kategórie v Eindhovene. Potom strávil šesť mesiacov v japonskej najvyššej súťaži. V roku 1997 sa presťahoval do Švajčiarska, kde odvtedy rozhoduje ako zamestnanec Swiss Ice Hockey Association v najvyššej švajčiarskej súťaži – National League A.
Od roku 1996 je Reiber činný na medzinárodných turnajoch IIHF. Na majstrovstvách sveta nastupuje nepretržite od roku 2005, rozhodoval aj na ZOH 2010.
Clamanges

Poloha

Obec má rozlohu 23,59 km². Najvyšší bod je položený 162 m n. m. a najnižší bod 113 m n. m.

Obyvateľstvo

Počet obyvateľov obce je 221 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vysielač Sitno

Konštrukcia

V 80. rokoch 20. storočia bol na Sitne postavený jeden z posledných veľkých vysielačov. Nekotvený stožiar vysielača má výšku okolo 70 m, no pôvodný (nižší) stožiar z roku 1987, bol určený na distribúciu len TV signálu. Pri rozmachu FM vysielania bol nadstavený pre vysielače signálov FM rádií.
Pri vysielači sa nachádza prevádzková budova.

Šírený program

Poloha vysielača, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je banskoštiavnicko, okolie Levíc a Hont. Presahy umožňujú prijímať signál i na Pohroní, Hornej Nitre, v Tekove, časti Novohradu a Malohontu. Zachytiteľný je i na území Maďarska.

Analógové televízne vysielanie

V máji 2011 bolo z ukončené šírenie analógového signálu Dvojky, TV Markíza a TV JOJ, v auguste 2011 aj Jednotky.
Endorfín

Endorfíny sú ópioidné peptidy, ktoré obsahujú 31 aminokyselín, produkuje ich ľudský mozog. Majú účinky podobné morfínu a príbuzným látkam, preto sa niekedy nazývajú endogénne morfíny. Pôsobia ako neurotransmitery a neuromodulátory. Majú modulačné funkcie centrálnej regulácie, napríklad spánok, nálada, analgézia a periférnej regulácie, napríklad endokrinná regulácia.
Endorfín sa nazýva aj hormón šťastia, pretože sa uvoľňuje do mozgu a spôsobuje dobrú náladu a pocity šťastia. Obsahujú ho mnohé potraviny, napríklad čokoláda a niektoré drogy.
Existujú minimálne tri rôzne druhy ópioidných peptidov. Endorfíny sú produktom génu kódujuceho veľký prekurzorový peptid pro-ópiomelanokortín (POMC).
Kúzelníci z Waverly

O seriáli

Seriál sa sústredí na rodinu Russových, ktorá zahrňuje Alex (Selena Gomezová), jej staršieho brata Justina (David Henrie) a ich mladšieho brata Maxa (Jake T. Austin); Alexina najlepšia kamarátka Harper (Jennifer Stonová) tiež patrí do dejovej linky. Traja súrodenci sú kúzelníci a žijú spoločne so svojím taliansko-americkým otcom Jerrym (David DeLuise), ktorý je sám bývalým kúzelníkom a ich mexicko-americkou matkou Theresou (María Canals Barrera).
Deťom nie je povolené používať kúzla bez dozoru a len jeden z nich bude mať magické schopnosti, až budú dospelí a to bude rozhodnuté v kúzelníckom súboji. Ich otec Jerry vyhral tuto súťaž, ale predal svoje schopnosti jeho bratovi, aby sa mohol oženiť s ich matkou Theresou, ktorá je smrteľník, pretože kúzelník nemá dovolené oženiť sa so smrteľníkom. Alex sa občas dostáva do problémov pri používaní magických schopností, Justin vždy presvedčuje Alex, aby nerobila ešte viac problémov, než v ktorých už je a učí sa lekcie a mravy, ktoré sa vzťahujú ku kamarátom, rodine a škole.

Produkcia

Seriál vytvoril a produkoval Todd J.Greenwald, ktorý začal vyvíjať seriál ako autor a producent počas prvej série seriálu Hannah Montana. Seriál je produkovaný It's a Laugh Productions a Disney Channel Original Productions. Hlavnú pieseň seriálu, ktorú napísal John Adair a Steve Hampton je v techno-popovom štýle a naspievala ju Selena Gomezová.
Seriál sa nakrúca v Hollywood Center Studios v Hollywoode v Kalifornii. Prvá epizóda bola vysielaná 12. októbra 2007, bola vysielaná okamžite po premiére filmu Twitches Too z Disney Channel Original Movie.
Brion (Indre)

Poloha

Obec má rozlohu 44,2 km². Najvyšší bod je položený 222 m n. m. a najnižší bod 158 m n. m.

Obyvateľstvo

Počet obyvateľov obce je 506 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dow Jones Industrial Average

Kritika

Kritici ako Ric Edelman vyslovujú názor, že počet spoločností zahrnutých v indexe nepredstavuje reprezentatívnu vzorku. Index preto napriek vysokej popularite a častej citovanosti nemôže poskytnúť presnú informáciu o priemernej výkonnosti trhu.
Index sa taktiež stáva terčom kritiky kvôli váham priemeru, ktorý tvoria ceny akcií. Akcie s vyšším priemerným kurzom teda ovplyvňujú kurz indexu oveľa viac ako akcie s kurzom nízkym, bez ohľadu na veľkosť príslušného odvetvia alebo výšku tržnej kapitalizácie konkrétnej spoločnosti. Pohyb ceny akcie spoločnosti s nízkym kurzom o 1 dolár (v percentuálnom vyjadrení pre akciu relatívne značný pohyb) má teda na kurz indexu rovnaký efekt ako pohyb akcie spoločnosti s vysokým kurzom o 1 dolár (pričom v percentách vzhľadom na cenu akcie ide o pohyb nepatrný). V novembri 2009 majú najvyšší kurz a tým pádom aj najväčší vplyv akcie spoločností IBM a Chevron. Na opačnej strane spektra stoje akcie spoločností Alcoa a General Electrics s najnižším kurzom a tzn. aj vplyvom na pohyb kurzu indexu.
Mnohí kritici odporúčajú ako vhodnejšie indikátory amerického akciového trhu indexy ako S&P 500 (používa upravené (float weighted) cenové váhy) alebo Wilshire 5000, ktorý zahŕňa v podstate všetky americké akcie.
Battrans

Poloha

Obec má rozlohu 5,32 km². Najvyšší bod je položený 239 m n. m. a najnižší bod 194 m n. m.

Obyvateľstvo

Počet obyvateľov obce je 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Valle-d’Orezza

Poloha

Obec má rozlohu 3,93 km². Najvyšší bod je položený 1 200 m n. m. a najnižší bod 433 m n. m.

Obyvateľstvo

Počet obyvateľov obce je 45 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jouin-de-Marnes

Poloha

Obec má rozlohu 22,77 km². Najvyšší bod je položený 132 m n. m. a najnižší bod 51 m n. m.

Obyvateľstvo

Počet obyvateľov obce je 586 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lantilly

Poloha

Obec má rozlohu 9,26 km². Najvyšší bod je položený 395 m n. m. a najnižší bod 240 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Romboid (časopis)

Romboid je časopis pre literatúru a umeleckú komunikáciu. Vydáva ho Asociácia organizácií spisovateľov Slovenska
s finančnou podporou z verejných zdrojov poskytnutých Fondom na podporu umenia. V súčasnosti vychádza desaťkrát ročne. Časopis vznikol v roku 1966, pomenovaný je podľa prelomovej básnickej zbierky Romboid Laca Novomeského.
Založili ho Miroslav Válek a Stanislav Šmatlák, ktorí sa cítili príliš mladí na to, aby uverejňovali v Slovenských pohľadoch a príliš starí, aby uverejňovali v Mladej tvorbe. Periodikum je určené pre literátov a literárnu kritiku. V druhej polovici 70. rokov sa realizovali v časopise kritici ako Valér Mikula a Peter Zajac. Ako redaktori časopisu pôsobili významní spisovatelia, ako napr. Pavel Vilikovský, Mila Haugová a Ivan Štrpka. V rokoch 2010 až 2015 časopis viedol Radoslav Passia, v roku 2016 bola šéfredaktorkou Stanislava Reparová.
Gerty Coriová

Mladosť a štúdie

Gerty Theresa Radnitz sa narodila ako najstaršia z troch dcér v pražskej židovskej rodine chemika a riaditeľa cukrovaru Otta Radnitza a jeho manželky Marthy rod. Neustadtl na Petrskej ulici č.p. 25/1168 (teraz č. 29). Do svojich 10 rokov mala domácu učiteľku, v rokoch 1906 – 1912 navštevovala pražské dievčenské lýceum a po ďalšom cielenom samoštúdiu zložila v roku 1914 maturitnú skúšku na reálnom gymnáziu v Děčíne. V tom istom roku bola prijatá na štúdium medicíny na nemeckej Karlo-Ferdinandovej univerzite v Prahe, ktoré úspešne absolvovala v roku 1920.
Na univerzite sa zoznámila so študentom Carlom Ferdinandom Cori, ktorý v tom istom roku tiež promoval v odbore medicíny; už počas štúdia spolupracovali na výskumoch a čiastkové výsledky publikovali. Obaja ešte v tom istom roku odišli z Česko-Slovenska do Viedne, kde (proti vôli svojich rodičov) v auguste 1920 uzavreli manželstvo.

Prax a vedecká práca

Od roku 1921 pracovala ako lekárka na pediatrii v Karolíninej detskej nemocnici vo Viedni pod vedením profesora W. Knoepfelmachera. Vo svojom výskume sa okrem iného zamerala na štítnu žľazu, pričom niektoré jej klinickej výskumnej práce boli zverejnené. Manžel Carl pracoval ako farmakológ na univerzitách vo Viedni a Grazi. V roku 1922, ako pre nedobré existenčné a pracovné podmienky vo Viedni, tak aj pre svoje veľmi malé šance na získanie miesta na vysokých školách v Európe, najmä s ohľadom na Gertin židovský pôvod, sa rozhodli obaja pre odchod do USA.

V USA

Od roku 1922 pracovala (rovnako ako jej manžel Carl) do roku 1925 ako výskumná pracovníčka v Štátnom ústave pre výskum zhubných chorôb v meste Buffalo na oddelení patológie, v rokoch 1925 – 1931 potom na oddelení biochémie. V Buffale vydala svoju prvú publikáciu (1923), v ktorej pokračovala vo svojom predošlom záujme o výskum pôsobenia  hormónov štítnej žľazy; nasleduje (1923 a 1924) jej séria štyroch dokumentov o vplyve röntgenového žiarenia na kožu a na metabolizmus telesných orgánov. V roku 1928 získali obaja manželia štátne občianstvo USA. V rokoch 1938 a 1939 posunuli dôraz svojej práce smerom k enzymológii. Svedčí o tom aj 10 publikovaných prác, z toho 7 Gertiných (2 Carla a 1 S. Colowicka). Svoju poslednú prácu-recenziu na choroby glykogénu publikovala v roku 1957.
Z Buffala odišli Coriovci v roku 1931 do St. Louis, kde Gerty pôsobila na Washington University School of Medicine najprv ako profesorka farmakológie a od roku 1947 ako profesorka biochémie. Ako vedkyňa bola vo svojej práci vždy vynikajúca experimentátorka a analytička.
Manželia Coriovci objavili v roku 1936 priebeh katalytickej glykogénu, ktorý bol pomenovaný po nich ako Coriho cyklus. V odbornom lekárskom názvosloví sa všeobecne používajú pojmy Cori ester – glukózo-1-fosfát; pojmom „Cori disease“ sa označujú jednotlivé poruchy v metabolizme glykogénu. Gerta Coriová tiež objavila (1950) podstatu chorôb zo ukladania glykogénu.
Elektronický šport

Elektronický šport (iné názvy: e-sport, professional gaming, progaming, cybersport) je súťažné hranie počítačových hier ako profesionálneho športu.
Elektronické športy sa delia väčšinou podľa uznávaných typov počítačových hier na strategické, FPS (first-person shooter), MMORPG (massively multiplayer online role-playing game) a športové. Jedna z najhranejších hier v histórii profesionálneho hrania bola bez pochyby FPS hra - Counter-Strike 1.6 od firmy Valve. V súčasnosti ju nahradilo na scéne jej pokračovanie Counter-Strike Global Offensive. Ďalšia hra, ktorá ovplyvnila celý vývoj progamingu a momentálne si drží 1.miesto, čo sa týka profesionálneho hrania, je bezpochyby MOBA hra s názvom League of Legends. V prípade MOBA hier League of Legends nie je jediným titulom na scéne. Valve sa rozhodli ovplyvniť progaming vydaním pokračovania úspešného Defense of the Ancients (DotA) a to konkrétne DotA 2. V minulosti boli veľmi populárne aj RTS (real-time strategy) hry typu Starcraft alebo Warcraft. Momentálne je veľmi populárnou hrou v tejto oblasti hlavne pokračovanie Starcraftu - Starcraft II. Samozrejme pri týchto pár tituloch vymenovaných vyššie elektronický šport nekončí, ale len začína. Mnoho hier a vývojárov sa snaží svojou hrou preraziť na pôdu profesionálneho hrania, čo znamená, že hráči si nájdu v takmer každom žánri nejakého zástupcu elektronického športu. V roku 2017 dosiahne publikum esportov celkovo približne 385 miliónov ľudí na celom svete.

Organizácie

Hráčov zastrešujú rôzne národné i medzinárodné organizácie, medzi najväčšie na svete patria Fnatic, SK Gaming, Dignitas, Ninjas in Pyjamas, Millenium, CLG-Gaming, atď. Čo sa týka líg a organizácie turnajov, medzi najvýznamnejšiu spoločnosť patrí Electronic Sports League - ESL.
Bejzbal na Afrických hrách

Bejzbal na Afrických hrách bol bejzbalový turnaj, ktorý sa konal v rámci multišportového podujatia Afrických hier a ktorý organizovala Africká bejzbalová a softbalová asociácia (ABSA). Do programu hier bol turnaj prvýkrát zaradených na 7. Afrických hrách v roku 1999 v juhoafrickom Johannesburgu. Potom sa bejzbal predstavil už iba na ďalších hrách v roku 2003. Na oboch turnajoch zvíťazilo družstvo Južnej Afriky.
Turnaj zároveň slúžil ako kvalifikácia na bejzbalový turnaj Letných olympijských hier. Víťaz sa nekvalifikoval priamo na LOH, ale svoju účasť si musel vybojovať ešte v play-off s víťazom oceánskych majstrovstiev.
Štefan Frank

Životopis

Študoval na Učiteľskom ústave v Lučenci, od roku 1951 na Ústrednej politickej škole KSČ v Prahe. Pôsobil ako učiteľ na ľudových školách na viacerých miestach Slovenska. Neskôr pracovník štátnej správy; predseda ONV v Šafárikove; v roku 1950 – 1957 tajomník a funkcionár KV KSS, 1957 – 1959 predseda KNV v Banskej Bystrici. V roku 1960 – 1969 pracovník povereníctva školstva a kultúry.
Bouhans-lès-Lure

Poloha

Obec má rozlohu 9,11 km². Najvyšší bod je položený 385 m n. m. a najnižší bod 231 m n. m.

Obyvateľstvo

Počet obyvateľov obce je 322 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Inovec (prítok Bebravy)

Inovec je vodný tok v okresoch Trenčín a  Bánovce nad Bebravou. Je to pravostranný prítok Bebravy s dĺžkou 18,5 km, je tokom V. rádu.

Prameň

Pramení v Považskom Inovci, na juhovýchodnom svahu vrchu Inovec (1 041,6 m n. m.), v nadmorskej výške okolo 950 m n. m.
Ankaios (syn Poseidóna)

Ankaios (starogr. Ἀγκαῖος - Ankaios, lat. Ancaeus) je v gréckej mytológii syn boha Poseidóna, bol kráľ na ostrove Samos.
Ankaios bol synom boha Poseidóna a jeho milenky Astypalaie. Vládol na ostrove Samos, obyvateľom, ktorých nazývali Lelegovia. S manželkou Samiou, dcérou riečneho boha Maiandra mali synov Perilaa, Enouda, Samoa, Alithersa a dcéru Parthenopé.
Ankaios, menovec účastníka výpravy Argonautov do Kolchidy Ankaia z Arkádie, figuruje taktiež ako účastník tejto výpravy v diele Argonautica od básnika Apollónia Rodského, ktorý básnickou formou rozpráva príbeh Iasóna a Argonautov na ceste za zlatým rúnom.